CELEX: 32010D0477
Language: sl
Date: 2010-05-19 00:00:00
Title: Sklep št. 477/2010/EU Evropskega parlamenta in Sveta z dne 19. maja 2010 o razveljavitvi Odločbe Sveta 79/542/EGS o uvedbi seznama tretjih držav ali delov tretjih držav ter o določitvi pogojev za zdravstveno varstvo živali in javnozdravstveno varstvo, za uvoz v Skupnost nekaterih živih živali in njihovega svežega mesa

2.6.2010   
            
            
               SL
            
            
               Uradni list Evropske unije
            
            
               L 135/1
            
         SKLEP št. 477/2010/EU EVROPSKEGA PARLAMENTA IN SVETA
   z dne 19. maja 2010
   o razveljavitvi Odločbe Sveta 79/542/EGS o uvedbi seznama tretjih držav ali delov tretjih držav ter o določitvi pogojev za zdravstveno varstvo živali in javnozdravstveno varstvo, za uvoz v Skupnost nekaterih živih živali in njihovega svežega mesa
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti členov 43(2) in 168(4)(b) Pogodbe,
   ob upoštevanju predloga Evropske komisije,
   ob upoštevanju mnenja Evropskega ekonomsko-socialnega odbora (1),
   po posvetovanju z Odborom regij,
   v skladu z rednim zakonodajnim postopkom (2),
   ob upoštevanju naslednjega:
   
               (1)
            
            
               Direktiva Sveta 72/462/EGS z dne 12. decembra 1972 o problemih v zvezi z zdravstvenimi in veterinarskimi pregledi ob uvozu goveda, ovc, koz in prašičev ter svežega mesa ali mesnih proizvodov iz tretjih držav (3) je določila vzpostavitev seznama držav ali njihovih delov, iz katerih države članice odobrijo uvoz nekaterih živih živali in svežega mesa nekaterih živali.
            
         
               (2)
            
            
               Zato je bila sprejeta Odločba Sveta 79/542/EGS z dne 21. decembra 1976 o uvedbi seznama tretjih držav ali delov tretjih držav ter o določitvi pogojev za zdravstveno varstvo živali in javnozdravstveno varstvo, za uvoz v Skupnost nekaterih živih živali in njihovega svežega mesa (4). Navedena odločba določa sanitarne pogoje za uvoz v Unijo živih živali, razen kopitarjev, in za uvoz svežega mesa takih živali, vključno s kopitarji, razen mesnih pripravkov. V prilogah I in II k navedeni odločbi so prav tako določeni seznami tretjih držav ali njihovih delov, iz katerih se lahko uvažajo nekatere žive živali in njihovo sveže meso v Unijo, ter vzorci veterinarskih spričeval.
            
         
               (3)
            
            
               Od datuma sprejetja navedene odločbe je bilo v drugih aktih Skupnosti določenih več novih zahtev v zvezi z zdravstvenim varstvom živali in javnim zdravjem, vključno z Direktivo Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (5), in Direktivo Sveta 2004/68/ES z dne 26. aprila 2004 o določitvi predpisov v zvezi z zdravstvenim varstvom živali za uvoz v Skupnost in tranzit skozi Skupnost nekaterih živih parkljarjev (6) ter Uredbo Evropskega parlamenta in Sveta (ES) št. 852/2004 z dne 29. aprila 2004 o higieni živil (7), Uredbo (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (8), Uredbo (ES) št. 854/2004 Evropskega parlamenta in Sveta z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (9), in Uredbo (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (10).
            
         
               (4)
            
            
               Navedeni akti Skupnosti so nov regulativni okvir na tem področju, Direktiva 72/462/EGS pa je bila tudi razveljavljena z Direktivo 2004/68/ES.
            
         
               (5)
            
            
               Člen 20 Direktive 2004/68/ES določa, da izvedbena pravila, sprejeta v skladu z odločbami, sprejetimi za uvoz živih živali, mesa in mesnih proizvodov v skladu z Direktivo 72/462/EGS, med drugim z Odločbo 79/542/EGS, veljajo, dokler jih ne zamenjajo ukrepi, sprejeti po novem regulativnem okviru.
            
         
               (6)
            
            
               Poleg tega člen 4(3) Direktive 2004/41/ES Evropskega parlamenta in Sveta z dne 21. aprila 2004 o razveljavitvi nekaterih direktiv v zvezi s higieno živil in zdravstvenimi pogoji za proizvodnjo in dajanje na trg nekaterih proizvodov živalskega izvora, namenjenih za prehrano ljudi (11), določa, da se do sprejetja potrebnih določb na podlagi Uredbe (ES) št. 852/2004, Uredbe (ES) št. 853/2004, Uredbe (ES) št. 854/2004 ali Direktive 2002/99/ES še naprej uporabljajo pravila za izvajanje, sprejeta na podlagi Direktive 72/462/EGS.
            
         
               (7)
            
            
               Uredba Komisije (EU) št. 206/2010 z dne 12. marca 2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval (12), vključuje zahteve v zvezi z veterinarskimi spričevali in druge določbe, ki upoštevajo nov regulativni okvir in nadomeščajo tiste iz Odločbe 79/542/EGS. Z datumom začetka veljavnosti navedene uredbe bo zato Odločba 79/542/EGS zastarala in se ne bo več uporabljala.
            
         
               (8)
            
            
               Zaradi jasnosti in preglednosti zakonodaje Unije bi bilo treba Odločbo 79/542/EGS izrecno razveljaviti z učinkom od navedenega datuma –
            
         SPREJELA NASLEDNJI SKLEP:
   Člen 1
   Odločba 79/542/EGS se razveljavi z učinkom od 9. aprila 2010.
   Sklicevanja na razveljavljeno odločbo se štejejo kot sklicevanja na Uredbo (EU) št. 206/2010.
   Člen 2
   Ta sklep je naslovljen na države članice.
   
      V Strasbourgu, 19. maja 2010
      
         
            Za Evropski parlament
         
         
            Predsednik
         
         J. BUZEK
      
      
         
            Za Svet
         
         
            Predsednik
         
         D. LÓPEZ GARRIDO
      
   
   
      (1)  Mnenje z dne 16. decembra 2009 (še ni objavljeno v Uradnem listu).
   
      (2)  Stališče Evropskega parlamenta z dne 25. marca 2010 (še ni objavljeno v Uradnem listu) in Sklep Sveta z dne 26. aprila 2010.
   
      (3)  UL L 302, 31.12.1972, str. 28.
   
      (4)  UL L 146, 14.6.1979, str. 15.
   
      (5)  UL L 18, 23.1.2003, str. 11.
   
      (6)  UL L 139, 30.4.2004, str. 321.
   
      (7)  UL L 139, 30.4.2004, str. 1.
   
      (8)  UL L 139, 30.4.2004, str. 55.
   
      (9)  UL L 139, 30.4.2004, str. 206.
   
      (10)  UL L 165, 30.4.2004, str. 1.
   
      (11)  UL L 157, 30.4.2004, str. 33.
   
      (12)  UL L 73, 20.3.2010, str. 1.